จีนเผยดัชนี PMI ภาคการผลิตเดือนพ.ย.ลดลง
จีนเผยดัชนี PMI ภาคการผลิตเดือน พ.ย. ลดลงแตะ 49.6 บ่งชี้ว่าภาคการผลิตของจีนปรับตัวย่ำแย่ลง ขณะที่จีนเผยดัชนี PMI ภาคบริการเดือนพ.ย.เพิ่มขึ้นแตะ 53.6
1 ธ.ค. 2558

ผู้สื่อข่าวรายงานว่า สหพันธ์พลาธิการและการจัดซื้อของจีน (CFLP) และสำนักงานสถิติแห่งชาติของจีน (NBS) เปิดเผยว่า ดัชนีผู้จัดการฝ่ายจัดซื้อ (PMI) ภาคการผลิตของจีนในเดือนพ.ย.ลดลงแตะ 49.6 จาก 49.8 ในเดือนต.ค. ซึ่งบ่งชี้ว่าภาคการผลิตของจีนปรับตัวย่ำแย่ลง โดยดัชนีที่ต่ำกว่า 50 แสดงให้เห็นว่าภาคการผลิตของจีนหดตัวลงจากเดือนก่อนหน้า
ขณะที่สหพันธ์พลาธิการและการจัดซื้อของจีน (CFLP) และสำนักงานสถิติแห่งชาติของจีน (NBS) เปิดเผยว่า ดัชนีผู้จัดการฝ่ายจัดซื้อ (PMI) ภาคบริการของจีนในเดือนพ.ย.เพิ่มขึ้นสู่ระดับ 53.6 จาก 53.1 ในเดือนต.ค. โดยดัชนีที่สูงกว่า 50 แสดงให้เห็นว่าภาคบริการขยายตัวจากเดือนก่อนหน้า และหากดัชนีปรับตัวต่ำกว่าระดับ 50 จุดก็จะบ่งชี้ถึงภาวะหดตัว